EUROOPA PARLAMENDI RESOLUTSIOON,  
25. oktoober 2011,  
tähelepanekutega, mis on Euroopa Politseikolledži 2009. aasta eelarve täitmisele heakskiidu andmist 
käsitleva otsuse lahutamatu osa  
EUROOPA PARLAMENT,  
— võttes arvesse Euroopa Politseikolledži 2009. aasta lõplikku raamatupidamise aastaaruannet,  
— võttes arvesse kontrollikoja aruannet Euroopa Politseikolledži 2009. aasta lõpliku raamatupidamise 
aastaaruande kohta koos kolledži vastustega (  1 ), 
— võttes arvesse nõukogu 15. veebruari 2011. aasta soovitust (05892/2011 – C7-0052/2011),  
— võttes arvesse oma 10. mai 2011. aasta otsust, (  2 ) millega lükatakse edasi 2009. aasta eelarve täitmisele 
heakskiidu andmine, ning Euroopa Politseikolledži direktori vastuseid,  
— võttes arvesse EÜ asutamislepingu artiklit 276 ja Euroopa Liidu toimimise lepingu artiklit 319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb 
Euroopa ühenduste üldeelarve suhtes kohaldatavat finantsmäärust, (  3 ) eriti selle artiklit 185,  
— võttes arvesse nõukogu 20. septembri 2005. aasta otsust 2005/681/JSK Euroopa Politseikolledži 
(CEPOL) loomise kohta, (  4 ) eriti selle artiklit 16,  
— võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinants ­
määruse kohta asutustele, millele viidatakse nõukogu määruse (EÜ, Euratom) nr 1605/2002 (mis 
käsitleb Euroopa ühenduste üldeelarve suhtes kohaldatavat finantsmäärust) (  5 ) artiklis 185, eriti selle 
artiklit 94,  
— võttes arvesse komisjoni 30. juuni 2011. aasta otsust K(2011) 4680, millega antakse nõusolek teha 
Euroopa Politseikolledži taotletud erand määrusest (EÜ, Euratom) nr 2343/2002,  
— võttes arvesse Euroopa Politseikolledži 12. juuli 2010. aasta aruannet erakulude hüvitamise kohta 
(10/0257/KA),  
— võttes arvesse Euroopa Politseikolledži tellitud välisauditit (leping nr CEPOL/2010/001) erakulude hüvi ­
tamise kohta,ET 26.11.2011 Euroopa Liidu Teataja L 313/19  
( 1 ) ELT C 338, 14.12.2010, lk 137.  
( 2 ) ELT L 250, 27.9.2011, lk 260.  
( 3 ) EÜT L 248, 16.9.2002, lk 1.  
( 4 ) ELT L 256, 1.10.2005, lk 63.  
( 5 ) EÜT L 357, 31.12.2002, lk 72.
— võttes arvesse Euroopa Politseikolledži viie aasta välishindamise lõpparuannet (leping nr CEPOL/ 
CT/2010/002),  
— võttes arvesse õigus-, vabadus- ja turvalisusküsimuste peadirektoraadi 2009. aasta tegevusaruannet,  
— võttes arvesse Euroopa Politseikolledži 4. arenguaruannet mitmeaastase töökava (2010–2014) rakenda ­
mise kohta,  
— võttes arvesse kontrollikoja aruannet Euroopa Politseikolledži mitmeaastase töökava (2010–2014) 
rakendamise kohta,  
— võttes arvesse siseauditi teenistuse 4. juuli 2011. aasta teadet (viide Ares (2011) 722479) Euroopa 
Politseikolledži mitmeaastase töökava (2010–2014) rakendamise kolmanda arenguaruande kohta,  
— võttes arvesse Euroopa Politseikolledži aruannet, mis käsitleb Euroopa Parlamendi resolutsiooni Euroopa 
Politseikolledži 2009. aasta eelarve täitmisele heakskiidu andmise kohta, ja selle lisasid,  
— võttes arvesse Euroopa Politseikolledži aruannet hangete korraldamise juhendi rakendamise kohta ajava ­
hemikus 1. juuli 2010 kuni 1. juuli 2011 ja selle lisa,  
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni teist raportit (A7-0330/2011),  
A. arvestades, et kolledž asutati 2001. aastal ja muudeti 1. jaanuarist 2006 ühenduse asutuseks finants ­
määruse artikli 185 tähenduses, mistõttu selle suhtes kohaldatakse ametite raamfinantsmäärust;  
B. arvestades, et kontrollikoda tegi kolledži 2006. ja 2007. aasta raamatupidamise aastaaruannet käsitle ­
vates aruannetes märkustega järeldusotsuse raamatupidamise aastaaruande aluseks olevate tehingute 
seaduslikkuse ja korrektsuse kohta, kuna hankemenetlused ei vastanud finantsmääruse sätetele;  
C. arvestades, et kontrollikoda lisas oma aruandes kolledži 2008. aasta raamatupidamise aastaaruande 
kohta raamatupidamise aastaaruande usaldusväärsust käsitlevale arvamusele nn teatud asjaolu rõhuta ­
mise, kuigi konkreetseid märkusi ei teinud, ning tegi märkustega järeldusotsuse raamatupidamise aasta ­
aruande aluseks olevate tehingute seaduslikkuse ja korrektsuse kohta;  
D. arvestades, et Euroopa Parlament keeldus oma 7. oktoobri 2010. aasta otsuses (  1 ) andmast heakskiitu 
Euroopa Politseikolledži direktori tegevusele kolledži 2008. aasta eelarve täitmisel;  
E. arvestades, et kontrollikoda tegi kolledži 2009. aasta raamatupidamise aastaaruannet käsitlevas aruandes 
jälle märkustega järeldusotsuse selle aluseks olevate tehingute seaduslikkuse ja korrektsuse kohta;  
F. arvestades, et eespool nimetatud 10. mai 2011. aasta otsusega otsustas parlament lükata edasi heaks ­
kiidu andmise kolledži direktori tegevusele 2009. aasta eelarve täitmisel;ET L 313/20 Euroopa Liidu Teataja 26.11.2011  
( 1 ) ELT L 320, 7.12.2010, lk 11.
G. arvestades, et aruandes kolledži mitmeaastase töökava (2010–2014) kohta märkis kontrollikoda, et 
kolledž teeb edusamme vastavalt töökavas kehtestatud eesmärkidele;  
H. arvestades, et 4. juuli 2011. aasta teates kolledži direktorile märkis siseauditi teenistus, et kuigi kolledži 
mitmeaastase töökava rakendamise arenguaruandes esitatud kirjeldus on üsna üldsõnaline, annab see 
selge ülevaate eri eesmärkide saavutamise seisust ning seega peaks see olema rahuldav alus eri sidus ­
rühmade teavitamiseks;  
I. arvestades, et 30. juuni 2011. aasta otsusega K(2011) 4680 andis komisjon kolledžile loa teha erand 
määruse (EÜ, Euratom) nr 2343/2002 artiklist 74b,  
Üldhinnang  
1. võtab teadmiseks kolledži uue juhtkonna võetud meetmed selleks, et kõrvaldada puudused, millega 
tegelemist nõudis Euroopa Parlament pärast 2009. aasta eelarve täitmisel tuvastatud raskeid rikkumisi; 
peab eriti kiiduväärseiks järgmisi meetmeid, mida võeti õigel ajal, et vastata parlamendi esitatud nõud ­
mistele:  
a) kolledži finantseeskirjade läbivaatamine, mille käigus kehtestati erand hankemenetluse kasutamisest 
haridusekspertide valimisel, et kasutada riikide politseinike koolitusasutuste eksperte ning tagada sel 
viisil kulutasuvus ja nende asutuste esindatus kolledži võrgustikus;  
b) kontrollikojalt ja siseauditi teenistuselt on saadud kinnitus, et kolledži mitmeaastane töökava 
(2010–2014) annab ülevaate eri eesmärkide saavutamise seisust ning kolledž areneb vastavalt 
nendele eesmärkidele;  
c) aruande koostamine hangete korraldamise juhendi rakendamise kohta ajavahemikus 1. juuli 2010 
kuni 1. juuli 2011;  
d) kolledži juhatuse otsus anda Euroopa Komisjonile hääleõigus;  
2. ootab, et komisjon esitaks 2012. aastal kolledži tegevuse uue õigusraamistiku, et lisada eespool nime ­
tatud komisjoni hääleõigus juhatuse menetluste hulka;  
3. rõhutab, et eelarve täitmisele heakskiitu andev asutus kontrollib järgmise eelarve täitmisele heakskiidu 
andmise menetluse käigus hoolikalt, mil määral on võetavaid meetmeid rakendatud;  
4. märgib, et kolledži viie aasta välishindamise lõpparuandes tõdeti, et kõne alla võiks tulla kolledži 
asukoha muutmine; palub seepärast kontrollikojal koostada 2012. aasta jooksul eriaruanne, milles 
tuuakse välja kolledži ja Europoli tegevuse liitmise kulud ja tulud teostus- ja finantsaspektist lähtuvalt;  
Kolledži konkreetsed meetmed puuduste kõrvaldamiseks  
Hankemenetlused  
5. märgib, et kolledž on lõpuks välja töötanud ja rakendanud hangete korraldamise juhendi asutusesiseseks 
kasutamiseks, mida Euroopa Parlament nõudis kolledži 2008. ja 2009. aasta eelarvete täitmisele heaks ­
kiidu andmisel; võtab teadmiseks, et kolledž kiitis juhendi heaks 8. juunil 2010 ja see jõustus 1. juulil 
2010 ning hangete koordinaator on ametisse nimetatud;ET 26.11.2011 Euroopa Liidu Teataja L 313/21
6. peab kiiduväärseks, et kolledž on koostanud esimese aruande hangete korraldamise juhendi rakenda ­
mise kohta ajavahemikus 1. juuli 2010 kuni 1. juuli 2011; ootab siiski, et kontrollikoda hindaks 
hangete korraldamise juhendi rakendamist kolledžis;  
7. on kontrollinud kolledži statistilist aruannet ajavahemiku 1. juuli 2010 kuni 1. juuli 2011 kohta; peab 
kiiduväärseks asjaolu, et dokumendis on Euroopa Parlamendile antud täielik teave hankemenetluste 
kohta; järeldab selle aruande ja hangete korraldamise juhendi rakendamise aruande põhjal, et kolledž 
on pidevalt jälginud ja kontrollinud enda kasutatud menetlusi;  
Kursuste korraldamisega seotud kulusid reguleerivad eeskirjad  
8. võtab teadmiseks, et 28. aprillil 2011 esitas kolledž komisjonile taotluse muuta finantsmäärust, lisades 
sellele uue artikli (artikkel 74c), millega nähakse ette erandi tegemine määrusest (EÜ, Euratom) nr 
2343/2002, et mitte kasutada hankemenetlust haridusekspertide valimisel – eesmärgiga kasutada riikide 
politseinike koolitusasutuste eksperte;  
9. tunneb heameelt komisjoni 30. juuni 2011. aasta otsuse K(2011) 4680 üle, millega anti nõusolek 
nimetatud erandi tegemiseks;  
10. on seisukohal, et kolledž peaks võimaldama juurdepääsu oma üksikasjalikule eelarvele, mis peaks 
sisaldama lepingute nimekirja ja hankeotsuseid, ning arvab, et kolledž peaks selle nimekirja finants ­
määruse sätete kohaselt avaldama oma veebilehel, välja arvatud lepingute üksikasjad, mille avaldamine 
võiks tuua kaasa julgeolekuriski;  
Assigneeringute ülekandmine  
11. võtab teadmiseks, et kolledžis on loodud praeguse eelarve haldamise osana organisatsiooniliste riskide 
register, et vähendada vahendite alakasutamise ohtu; tuletab kolledžile siiski meelde, kui oluline on 
assigneeringute ülekandmise vähendamise seisukohalt eelarve kavandamine ja täitmise järelevalve; palub 
lisaks kontrollikojal ja siseauditi teenistusel tõendada parlamendile, et kolledžis on selles valdkonnas ka 
tegelikult edu saavutatud, ning näidata, et kõik programmeerimise ja järelevalve vahendid on kindlalt 
kasutusele võetud;  
Vead raamatupidamisarvestuses  
12. võtab teadmiseks, et vaatamata 2009. aasta esialgse raamatupidamise aastaaruande koostamisel 
esinenud märkimisväärsetele viivitustele ja vigadele, on kolledž näidanud Euroopa Parlamendile, et alates 
2010. aastast on paranenud finantsdistsipliin ja sisekontroll; jääb ootama kontrollikoja aruannet 
kolledži 2010. aasta raamatupidamise aruande kohta, et teha kindlaks, kas kolledži esitatud väited 
on igati põhjendatud;  
13. peab kiiduväärseks kolledži juhatuse 2011. aasta märtsis tehtud otsust asendada endised sisekontrolli 
standardid komisjoni hiljuti kehtestatud 16 sisekontrolli standardiga;  
14. on seisukohal, et need 16 standardit aitavad kolledži direktoril mitte ainult kontrolli paremini korral ­
dada, vaid ka jälgida, et kontrollimine on nõuetekohane;  
15. palub seepärast kolledžil hoida Euroopa Parlamenti pidevalt kursis nimetatud 16 standardi rakendamise 
seisuga;ET L 313/22 Euroopa Liidu Teataja 26.11.2011
Personalijuhtimine  
16. võtab teadmiseks, et kolledž on lõpetanud lepingu, mida kontrollikoda pidas ebaseaduslikuks; märgib, et 
lepingu lõpetamine on jõus 15. septembrist 2011 ning teade vaba ametikoha kohta on juba avaldatud; 
palub kolledžil hoida eelarve täitmisele heakskiitu andvat asutust kursis selle konkreetse küsimuse 
edasise arenguga;  
17. võtab teadmiseks, et kolledži värbamismenetluse juhendit, mille eesmärk oli viia menetlused kooskõlla 
Euroopa Liidu ametnike personalieeskirjadega, (  1 ) on kolledži hinnangul rakendatud piisaval määral; 
palub kontrollikojal kinnitada Euroopa Parlamendile, mil määral nimetatud juhendit on rakendatud;  
Assigneeringute kasutamine erakulude katmiseks  
18. võtab teadmiseks, et järelkontrolli välisauditi tulemusel on praegune direktor koostanud sissenõudekor ­
ralduse, millega palutakse endisel direktoril tagastada 2 014,90 eurot, millest praeguseks on tagasi 
saadud ainult 43,45 eurot; peab kahetsusväärseks, et eelmise direktori juhtimise ajal kolledžile tekitatud 
rahalisest kahjust on tagasi saadud vaid väike osa; võtab teadmiseks, et viimane tasumise meeldetuletus 
saadeti 2011. aastal ning järgmise sammuna kavatsetakse algatada menetlus Inglise kohtus, et teha 
kindlaks 2007. aastast pärineva võla õiguspärasus, ning kui saadakse asjakohane kohtuotsus, püüab 
täitevamet saada tagasi võla ülejäänud maksmata osa; palub praegusel direktoril hoida eelarve täitmisele 
heakskiitu andvat asutust kursis sündmuste edasise käiguga;  
Kolledži mitmeaastane töökava (2010–2014)  
19. märgib, et praeguse direktori ja tema juhtide meeskonna tegevuse suurem läbipaistvus on aidanud 
paremini mõista kolledži ees seisvad ülesandeid ning olnud toeks vajalike muudatuste tegemisel; 
peab siinjuures kiiduväärseks, et kolledž:  
— annab iga kuu välja infolehte ning esitab tegevuse kohta korrapäraselt arenguaruandeid juhatusele, et 
neil oleks kolledži tegevusest selgem ülevaade;  
— koostab korrapäraselt eduaruandeid mitmeaastase töökava rakendamise kohta;  
— edastab Euroopa Parlamendile siseauditi teenistuse aastaaruanded kooskõlas finantsmääruse asja ­
omaste sätetega;  
20. peab kiiduväärseks, et kontrollikoda on parlamendi taotlusel avaldanud aruande kolledži mitmeaastase 
töökava (2010–2014) rakendamise kohta; märgib, et selles aruandes nendib kontrollikoda, et kolledži 
mitmeaastase töökava (MAP) rakendamine on kulgenud vastavalt seatud eesmärkidele; väljendab sellega 
seoses rahulolu, et kolledž on täielikult täitnud MAP 1 (juhtimine), MAP 4 (rahastamissüsteemi heaks ­
kiitmine), MAP 5 (finantskeskkond), MAP 6 (juhatuse tegevuse läbipaistvus), MAP 8 (strateegiakava) ja 
MAP 9 (mitmeaastane värbamiskava); MAP 12 (hangete kontrollikeskkond) ja ülejäänud töökava 
eesmärkide täitmine on käsil või kavandamisel;  
21. palub kolledžil korrapäraselt konsulteerida Euroopa Parlamendiga ning edastada parlamendile ka tule ­
vikus arenguaruandeid mitmeaastase tegevuskava rakendamise kohta;  
22. peab samuti kiiduväärseks, et siseauditi teenistus on koostanud teate kolledži mitmeaastase tegevuskava 
rakendamise 3. arenguaruande kohta; märgib eeskätt, et nimetatud teates tõdeb siseauditi teenistus, et 
kolledž on asjakohaselt reageerinud siseauditi teenistuse märkustele ja soovitustele ning kuigi kolledži 
mitmeaastase töökava rakendamise arenguaruandes esitatud kirjeldus on üsna üldine, annab see selge 
ülevaate eri eesmärkide saavutamise seisust ning seega peaks see olema rahuldav alus eri sidusrühmade, 
sealhulgas Euroopa Parlamendi eelarvekontrollikomisjoni teavitamiseks;ET 26.11.2011 Euroopa Liidu Teataja L 313/23  
( 1 ) EÜT L 56, 4.3.1968, lk 1.
Struktuursed puudused  
23. rõhutab, et kolledži juhtimiskulud on kolledži tegevusega võrreldes kõrged; peab seepärast kiiduväärseks 
kolledži jõupingutusi vähendada oma juhtimiskulusid, mida arutati 2011. aasta juunis toimunud juha ­
tuse 25. koosolekul, kus lepiti kokku, et aastaks 2012 kaotatakse juhatuse komisjonid ning kõiki 
juhatuse töörühmi hinnatakse kriitiliselt;  
24. viitab eelarve täitmisele heakskiidu andmise otsusele lisatud muude horisontaalsete tähelepanekute osas 
oma 10. mai 2011. aasta resolutsioonile (  1 ) ametite tulemuste, finantsjuhtimise ja kontrolli kohta.ET L 313/24 Euroopa Liidu Teataja 26.11.2011  
( 1 ) ELT L 250, 27.9.2011, lk 269.